Tartu Kunstikool pakkus kujundus- ja ettevõtluskoolitust tööturult pikalt eemal olnutele. Teine lend end kujundusgraafika ja 3D valdkonnas harinuid esitles äsja oma portfoolioid ja sai tunnistused. Esimese lennu lõpetanud on juba tiivad sirutanud ning leidnud töö- ja õppimiskohti.
Õpetajate Leht: Kadi Kreisil on veel üks unistus: teha „vanameeste paradiisi” grupp, kuhu saavad tulla andekad, keda praegune maailm ja edukultus ei soosi. „Hommik algaks aktimaalimise või krokiiga, siis mängitakse natuke malet ja peetakse intellektuaalseid vestlusi. Las nad vestlevad pigem siin kui poe juures õllepudeli taga. Ja vaikselt-vaikselt hakkab külge ka 3D,” sõnab Kadi Kreis.